Komission direktiivi 92/70/ETY, annettu 30 päivänä heinäkuuta 1992, suojeltujen alueiden tunnustamiseen yhteisössä liittyvää tietojen keruuta koskevista yksityiskohtaisista säännöistä



Virallinen lehti nro L 250 , 29/08/1992 s. 0037 - 0039

Suomenk. erityispainos Alue 3 Nide 44 s. 0201

Ruotsink. erityispainos Alue 3 Nide 44 s. 0201



KOMISSION DIREKTIIVI 92/70/ETY, annettu 30 päivänä heinäkuuta 1992, suojeltujen alueiden tunnustamiseen yhteisössä liittyvää tietojen keruuta koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 92/10/ETY(2), ja erityisesti sen 2 artiklan 1 kohdan h alakohdan neljännen alakohdan, sekä katsoo, että direktiivin 77/93/ETY säännösten mukaisesti erityisille kasvinsuojeluun liittyville vaaroille alttiit "suojellut alueet" voidaan määritellä, ja nämä alueet voivat sen vuoksi päästä osallisiksi erityisestä suojelusta edellytyksin, jotka ovat sopusoinnussa sisämarkkinoiden kanssa, jäsenvaltiot voivat lisäksi anoa erityisesti sellaisen alueen tunnustusta suojelluksi alueeksi, jolla yksi tai useampi mainitussa direktiivissä luetelluista yhteen tai useampaan yhteisön osaan levinneistä haitallisista organismeista ei ole endeeminen eikä sinne levinnyt, vaikka olosuhteet siellä olisivat suotuisat niiden leviämiselle, suojellun alueen tunnustamisen on tässä tapauksessa kuitenkin perustuttava siihen, että asianmukaisen tietojen keruun tulokset eivät muuta osoita, yleisesti hyväksyttyjen tämän tietojen keruun täytäntöönpanoa koskevien yksityiskohtaisten sääntöjen puuttuessa mainitut yksityiskohtaiset säännöt on vahvistettava ottaen huomioon kohtuulliset tieteelliset ja tilastolliset periaatteet, olisi vahvistettava yhteisön tasolla yleiset edellytykset, mukaan lukien alkuvaiheessa suuntaviivat, jotka koskevat eläinkuntaan kuuluviin haitallisiin organismeihin, erityisesti avomaalla tavallisesti viljeltyjä kasveja tuhoaviin hyönteisiin ja punkkeihin, liittyvien tietojen keruuta, ja säädettävä mahdollisuudesta liittää myöhemmin mukaan uusia muita haitallisia organismeja koskevia suuntaviivoja, sitten kun teknistä tietoa on saatavissa, jäsenvaltioiden on täytettävä nämä edellytykset anoessaan jonkin alueen tunnustamista suojelluksi, tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla 1 Jäsenvaltioiden on huolehdittava, että 2 kohdassa säädetyt edellytykset on täytetty niiden anoessa jonkin alueen tunnustamista suojelluksi direktiivin 77/93/ETY 2 artiklan 1 kohdan h alakohdan ensimmäisen alakohdan ensimmäisen luetelmakohdan mukaisesti. 2 Seuraavien edellytysten on täytyttävä 1 kohdan soveltamiseksi: a) on laadittava virallinen toimintaohjelma, jonka tarkoituksena on varmistaa, että yksi tai useampi edellä mainitussa direktiivissä tarkoitetuista haitallisista organismeista, joiden osalta kyseinen alue on tunnustettava suojelluksi alueeksi, ei ole endeeminen mainitulla alueella eikä ole levinnyt siellä, b) direktiivissä 77/93/ETY tarkoitettuja jäsenvaltioiden vastuussa olevia viranomaisia edustavien valtuutettujen henkilöiden on valvottava a kohdassa tarkoitettua ohjelmaa. 3 a) Edellä 2 kohdan a alakohdassa tarkoitettuun ohjelmaan on kuuluttava: - tietojen keruu, joka perustuu kyseisen haitallisen organismin tai organismien biologisten ominaispiirteiden ja kyseisen alueen maatalouteen ja ympäristöön liittyvien ominaispiirteiden ymmärtämiseen, ja jossa käytetään asianmukaisia määritysmenetelmiä, mukaan lukien kasvualustan ja kasvien tutkiminen sekä tarvittaessa laboratoriokokeet, - pysyvä järjestelmä, johon kuuluu säännöllinen ja systemaattinen tietojen keruu sopivana ajankohtana vähintään kerran vuodessa sen haitallisen organismin esiintymisen aikaan, jonka osalta kyseinen alue on tunnustettava suojelluksi alueeksi, - tietojen keruun tulosten järjestelmällinen säilyttäminen. b) Direktiivissä 77/93/ETY tarkoitettuja jäsenvaltion vastuussa olevia viranomaisia edustavien valtuutettujen henkilöiden on suoritettava a kohdassa tarkoitettu tietojen keruu; näillä henkilöillä on lisäksi oltava esteetön pääsy kaikille kyseisille maille, samoin kuin oikeus ottaa näytteitä kasveista, kasvituotteista tai kasvualustasta; näiden henkilöiden on oltava myös riittävän päteviä toteuttamaan tietojen keruu oikealla tavalla. c) Tietojen keruussa käytettyjen menetelmien, keruun kulun ja tulosten on oltava direktiivin 77/93/ETY 19 a artiklassa tarkoitettujen asiantuntijoiden käytettävissä. d) Tietojen keruussa käytetyt menetelmät ja keruun kulku on ilmoitettava komissiolle. Komissio välittää nämä tiedot toisille jäsenvaltioille. 4 Jäsenvaltioiden on otettava muiden eläinkuntaan kuuluvien metsäkasveja ja avomaalla tavallisesti viljeltyjä kasvituotteita tuhoavien haitallisten organismien kuin ankeroisten osalta huomioon 3 kohdan a alakohdassa tarkoitettua tietojen keruuta toteuttaessaan seuraavat periaatteet: a) tietojen keruu suoritetaan kyseisellä alueella, b) käytetty menetelmä perustuu graafiseen rekisteröintimenettelyyn, johon kuuluvat: havaintopisteiden verkosto, joka on laadittu siten, että se kattaa kyseisen alueen kokonaisuudessaan järjestelmällisesti neliöihin jaettuna; kunkin pisteen osalta kirjataan seuraavat muuttujat: lukumäärä, todellinen leveys- ja pituusaste, topografia; seutu kuvaillaan tarvittaessa; jäsenvaltioiden on tarvittaessa kerättävä lisätietoja; havaintopisteet voidaan merkitä; havaintopisteitä esittäviä karttoja voidaan laatia, c) havaintopisteen sopivuutta arvioidaan seuraavin perustein: - pistettä ympäröivän alueen on oltava riittävän laaja pisteen valinnan mahdollistamiseksi, - pisteen on tavallisesti sijaittava edellä mainitulla alueella välttämättömien arviointien mahdollistamiseksi, - määrätyissä tapauksissa on tarvittaessa valittava muita pisteitä, esimerkiksi seuduilla, joilla kyseisen haitallisen organismin tai organismien leviämisvaara on suuri, d) meteorologiset tiedot, erityisesti sademäärä- ja lämpötilatiedot sekä edafiset tiedot on kerättävä tarvittaessa mieluiten seudulta, jolla havaintopiste sijaitsee; ne voidaan kuitenkin myös hankkia lähellä sijaitsevalta asemalta, jossa näitä muuttujia mitataan säännöllisesti; myös poikkeukselliset tapahtumat (kuten kuivuus tai suuri sademäärä), joiden epäillään vaikuttavan havaintoihin, kirjataan, e) tietojen keruun on täytettävä kussakin havaintopisteessä vähintään seuraavat edellytykset: - se on keskitetty edustavaan lukumäärään kasveja tai kasvituotteita, - se on keskitetty yhteen tai useampaan kyseisen haitallisen organismin tai organismien isäntäkasviin tai -kasvituotteeseen; sitä laajennetaan tarvittaessa koskemaan muita isäntäkasveja, - siihen kuuluu myös visuaalinen tutkimus, jonka tarkoituksena on määrittää kyseisen haitallisen organismin tai organismien oireiden tai merkkien esiintyminen, ja joka suoritetaan ajankohtana, jolloin näiden oireiden tai merkkien oletetaan näkyvän selvimmin, - epävarmoissa tapauksissa näytteet testataan. f) havaintopisteessä on tarvittaessa käytettävä kyseisiä organismeja houkuttelevia pyydyksiä; käytettävän pyydystyypin ja niiden lukumäärän sekä pyydystysmenetelmän valinnassa otetaan huomioon tuholaisen biologiset ominaispiirteet. 5 Mikä tahansa muu sopiva toimenpide voidaan toteuttaa sen takaamiseksi, että 2 kohdassa vahvistetut edellytykset täyttyvät. 6 Edellä 4 kohdassa määriteltyjä periaatteita täydennetään muiden kuin mainitussa kohdassa tarkoitettujen haitallisten organismien osalta heti kun tarvittavat tekniset tiedot ovat käytettävissä. 2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään kuusi kuukautta direktiivin 77/93/ETY liitteiden I V muuttamisen jälkeen. Niiden on ilmoitettava tästä komissiolle viipymättä. Jäsenvaltioiden on näitä toimenpiteitä toteuttaessaan viitattava tähän direktiiviin, tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään. 2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle viipymättä. Komissio ilmoittaa tästä muille jäsenvaltioille. 3 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 26, 31.1.1977, s. 20 (2) EYVL N:o L 70, 17.3.1992, s. 27